Bubba Smith

Charles Aaron «Bubba» Smith (født 28. februar 1945, død 3. august 2011) var en amerikansk skuespiller og profesjonell fotballspiller på 1960- og 1970-tallet. Hans skuespillerkarriere startet på slutten av 1970-tallet. Han var kjent for sin høyde på 2 meter.

Profesjonell fotballkarriere 
Smith ble draftet først i NFL Draft i 1967 av Baltimore colts med et pick som tidligere hadde tilhørt det nye laget New Orleans Saints før det ble byttet til Colts mot quarterback Gary Cuozzo. Smiths lagkamerat fra Michigan State, running back Clinton Jones, fulgte ham som andre pick.  er Smith den eneste spilleren fra Michigan State som har blitt plukket opp først i et draft.

Smith spilte som defensive end i NFL og nådde Super Bowl to ganger i sine fem første sesonger. Storfavorittene Colts tapte mot New York Jets i Super Bowl III og vant Super Bowl V to år senere, etter -sesongen. Det var den eneste gangen Smith vant en Super Bowl-ring. I intervjuer sa Smith at han aldri brukte ringen, da han var skuffet over at han og lagkameratene ikke klarte å vinne Super Bowl III. Han ble skadet under sesongoppkjøringen i 1972 da han sprang inn i en stålstang som NFL på den tiden brukte for å måle yards, og måtte stå over sesongen.

Han ble byttet til Oakland Raiders mot Raymond Chester 16. juli 1973. Han avsluttet karrieren med Houston Oilers. Han ble utvalgt til All-Pro ett år, All-Conference to år, og vant to Pro Bowls. Arven han etterlot seg var inspirasjonen bak dokumentaren Through the Banks of the Red Cedar, skrevet og regissert av lagkameraten fra MSU Gene Washingtons datter Maya Washington.

Profesjonell skuespiller 
Etter fotballen begynte Smith en skuespillerkarriere med mindre roller innen film og på TV på slutten av 1970-tallet og tidlig 1980. Han var best kjent for sin rolle som Moses Hightower i filmserien om Politiskolen, en rolle han hadde i alle unntatt én av filmene i serien. Han var også stjernen i den kortlivede TV-serien Blue Thunder.

Dødsfall 
Smith ble funnet død i sitt hjem i Los Angeles av hans oppsynsmann den 3. august 2011. Han døde fra akutt medikamentforgiftning og hjertesykdom. Vektreduksjonsstoffet Fentermin ble funnet i hans kropp. Hans hjerte veide mer enn det dobbelte av et gjennomsnittlig menneskelig hjerte. Han ble 66 år gammel.

Referanser

Eksterne lenker 
 
 

Skuespillere fra USA
Komikere fra USA
Personer fra Beaumont
Personer fra Orange i Texas
Pro Bowl-spillere fra American Conference
Utøvere av amerikansk fotball fra USA
Defensive ends i amerikansk fotball
Defensive tackles i amerikansk fotball
Baltimore Colts-spillere
Oakland Raiders-spillere
Houston Oilers-spillere